stanford-oval/wikipedia huggingface dataset:
SVT Uutiset

| SVT Uutiset |
| --- | --- |
Tyyli:  uutisohjelma
Kestoaika:  15 minuuttia
Pääosissa:  Anita Karvonen Karin Tötterman Olli Hörkkö Osmo Tekoniemi
Alkuperämaa:   Ruotsi
Alkuperäiskieli:  suomi
Verkko:  SVT2
Esitetty:  22. elokuuta 1988 –
Aiheesta muualla
Virallinen sivusto
SVT Uutiset on ruotsinsuomalainen, pääosin suomenkielinen uutisohjelma. Ruotsin yleisradioyhtiö SVT:n tuottama ohjelma lähetetään arkipäivisin 17.45–18.00 SVT2-kanavalla; kesäisin lähetysaika on hieman lyhyempi päättyen viisi minuuttia aiemmin. Ensimmäinen kerran SVT esitti suomenkielisiä uutisia 22. elokuuta 1988, jolloin lähetys kesti viisi minuuttia. Lähetysaikaa pidennettiin 15 minuuttiin 24. elokuuta 2009 alkaen.
Esityskieli on suomi, mutta suomenkielinen sisältö tekstitetään ruotsiksi; vastaavasti esimerkiksi ruotsinkieliset haastattelut tekstitetään suomeksi. Muunkielinen sisältö tekstitetään kummallekin kielelle siten, että suomenkielinen teksti esitetään ylä- ja ruotsinkielinen alarivillä.
SVT Uutisten toimituksessa Tukholman TV-talossa työskentelee kymmenen vakituista journalistia.
Aiheesta muualla

SVT Uutiset
SVT Uutiset SVT Play -suoratoistopalvelussa
Rikard Norling

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rikard Olof Norling
Syntymäaika: 4. kesäkuuta 1971 (ikä 53)
Syntymäpaikka: Tukholma, Ruotsi
Seura
Seura: Stockholm Internazionale
Tehtävä: päävalmentaja
Seurat
| Vuodet | Seura | O | (M) |
| 1986 | IK Bele |  |  |
| 1987–1991 | IF Brommapojkarna |  |  |
Valmennusura
1992–1993: Brommapojkarna U19
1994–1995: IK Bele
1996–2001: AIK U19(apuv.)
2002–2003: Väsby IK
2004: GIF Sundsvall
2005–2008: AIK
2010–2011: Assyriska
2011–2013: Malmö FF
2014–2015: SK Brann
2016–2020: AIK
2021–2022: IFK Norrköping
2024–: Stockholm Internazionale

Rikard Norling (s. 4. kesäkuuta 1971) on ruotsalainen jalkapallovalmentaja. Tammikuusta 2024 lähtien hän on toiminut Stockholm Internazionalen päävalmentajana.
Ura

Norlingin peliura jäi juniorivuosiin IK Belen ja IF Brommapojkarnan joukkueissa.
IF Brommapojkarnan juniorijoukkueessa valmennusuransa aloittanut Norling toimi pitkään AIK:n organisaatiossa juniorivalmentajana.. Kaudella 2005 hänestä tuli AIK:n päävalmentaja. Norling palautti solnalaisseuran Allsvenskaniin ja aina hopealle kaudella 2006. Hän sai potkut AIK:sta kauden 2008 jälkeen AIK:n sijoituttua Allsvenskanissa viidenneksi.  Yllätyspotkut aiheuttivat valtaisaa närkästystä AIK-fanien keskuudessa, mikä johti mm. urheilutoimenjohtaja Ola Anderssonin eroon.
Joulukuussa 2009 uutisoitiin, että Norling palaa vuoden 2010 alusta alkaen valmennustehtäviin Superettanissa pelaavan Assyriskan päävalmentajana.  Norlingin johdolla Assyriska pelasi hyvän kauden 2010 ja sijoittui lopulta neljänneksi.
Toukokuussa 2011 Norling jätti Assyriskan siirtyäkseen Ruotsin hallitsevan mestarin Malmö FF:n päävalmentajaksi kesäkuun alussa.  Vajaa kausi 2011 päättyi Allsvenskanin sijalle 14. Kaudella 2012 Norling nosti vuoden 2010 mestarijoukkueen takaisin taistelemaan kullasta, mutta sijoitus oli lopulta kolmas. Kaudella 2013 seura saavutti Norlingin alaisuudessa liigamestaruuden viiden pisteen erolla AIK:hon.  Marraskuun lopussa Norling erosi yllättäen Malmön päävalmentajan tehtävistä.  Pian eronsa jälkeen, joulukuun alussa hän siirtyi norjalaisen SK Brannin päävalmentajaksi.
Kausi 2014 oli Brannille heikko, eikä Norling onnistunut luotsaamaan seuraa menestykseen. Brann voitti kauden aikana vain kahdeksan liigaottelua ja joutui putoamiskarsintaan. Brann hävisi sensaatiomaisesti Mjøndalenille yhteismaalein 4–1 ja putosi 27 liigavuoden jälkeen 1. divisioonaan.  Norling jatkoi putoamisesta huolimatta seuran päävalmentajana, mutta kehnot tulokset alkukaudella 2015 johtivat potkuihin toukokuun lopussa.
Toukokuussa 2016 Norling palasi AIK:n päävalmentajaksi vuoteen 2019 ulottuvalla sopimuksella. Norling nosti AIK:n Allsvenskanissa toiseksi ja eroa Malmöhön jäi vain kuusi pistettä. Kaudella 2017 tuloksena oli myös Allsvenskanin kakkossija, tällä kertaa eroa mestariin kertyi seitsemän pistettä. Kaudella 2018 Norling palautti AIK:n vihdoin mestaruuskantaan kahden pisteen erolla IFK Norrköpingiin. Kaudella 2019 AIK taisteli mestaruudesta tasaisessa kärkitaistelussa, mutta jäi lopulta neljänneksi neljän pisteen päähän Djurgårdenista. Heinäkuussa 2020 AIK erotti Norlingin, kun AIK oli liigassa vasta sijalla 12.
Jouluaatonaattona 2020 Norling allekirjoitti sopimuksen IFK Norrköpingin kanssa ja aloittaa seuran päävalmentajana kaudella 2021. Norlingin johdolla Norrköping sijoittui kaudella 2021 Allsvenskanissa seitsemänneksi. Tulokset eivät parantuneet kaudella 2022 ja seurajohto päätyi erottamaan Norlingin heinäkuussa 2022.
Kaudeksi 2024 Norling palasi valmennustehtäviin Stockholm Internazionalen päävalmentajana.
Meriitit

Ruotsin mestaruus: 1998 (apuv.), 2013, 2018
Hopeaa: 2006, 2016, 2017
Superettan: 2005
Ruotsin vuoden jalkapallovalmentaja: 2013
Samo Gostiša

Samo Gostiša (s. 16. syyskuuta 1972 Logatec) on slovenialainen mäkihyppääjä, joka kilpaili maailmancup-tasolla vuosina 1990–1997.
Gostiša sijoittui Albervillen olympialaisissa 1992 normaalimäessä 12:nneksi ja joukkuekilpailussa kuudenneksi. Saman vuoden Lentomäen MM-kilpailuissa Harrachovissa hän oli kuudes. Falunin MM-kilpailuissa 1993 hän sijoittui normaalimäessä kuudenneksi ja suurmäessä 18:nneksi.
Gostiša sijoittui maailmancupin henkilökohtaisissa kilpailuissa viisi kertaa kymmenen parhaan joukkoon, kaikki kaudella 1991–1992. Parhaimmillaan hän oli kuudes lentomäkikilpailuissa Oberstdorfissa ja Harrachovin MM-kisassa. Joukkuemäen kilpailussa hän oli Slovenian joukkueessa kolmas Planicassa maaliskuussa 1993.
Río Plátanon biosfäärialue

Río Plátano
Río Plátanon biosfäärialue on luonnonsuojelualue Río Plátano -joen varrella Hondurasissa Karibianmeren rannikolla. Se kuuluu sekä UNESCOn maailmanperintöluetteloon että Ihminen ja biosfääri -ohjelmaan. Alue on kooltaan 8 000 neliökilometriä, josta 4 818 neliökilometriä kuuluu puskurivyöhykkeeseen.
Biosfäärialueen luonto muodostuu pääasiassa sademetsästä. Lisäksi alueella on mangrovesoita, rannikkosavannia ja joenvarren lehtimetsää. Monipuolisen luonnon lisäksi biosfäärialueella on yli 200 arkeologista kohdetta.
Vuonna 1996 Río Plátanon biosfäärialue listattiin vaarassa olevien maailmanperintökohteiden luetteloon. Siihen kohdistuu uhkia maanviljelystä, asuttamisesta ja huonosta hallinnasta. Lisäksi alueelta kaadetaan laittomasti puita ja sinne on suunnitteilla vesivoimala. Suojelutoimien parantumisen ansiosta Maailmanperintö-komitea päätti vuonna 2007 poistaa biosfäärialueen vaarassa olevien kohteiden luettelosta.
Alueelta löytyi vuonna 2012 viiden neliökilometrin laajuinen raunioalue, jossa saattaa olla legendaarinen Valkoinen kaupunki, Ciudad Blanca. Sitä ja siellä ehkä olevaa kultaa etsivät espanjalaiset konkistadorit Hernán Cortésin johdolla jo 1500-luvulla. Kaupunki on ilmoitettu löytyneeksi aiemminkin, muun muassa toisen maailmansodan alla yhdysvaltalainen tutkimusmatkailija Theodore Mordenin kerrottiin löytäneen sen. Mutta nyt käytössä olleen laser-tekniikan avulla sieltä on löytynyt raunioita, vaikka viranomaiset ovat vakuuttaneet, ettei siellä ole ollut koskaan asutusta. Maaliskuussa 2015 julkistettiin tieto, että kyse on kokonaisesta kulttuurista ja useista kaupungeista, ja samalla on hylätty ajatus legendaarisesta Ciudad Blancasta.
Aiheesta muualla

Río Plátanon biosfäärialue UNESCOn sivuilla (englanniksi) (ranskaksi)
Ródoksen piiritys

Rhodoksen piiritys (antiikin aikana) tai Ródoksen piiritys (nykyaikana) voi viitata seuraaviin:
Rhodoksen piiritys, vuosina 305–304 eaa.
Ródoksen piiritys, vuonna 1480
Ródoksen piiritys, vuonna 1522
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rodoksen piiritys”, voi hakea sivunnimihaulla, laajalla sivunnimihaulla tai tekstihaulla.
Rikalanjärvi (Ruovesi)

| Rikalanjärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°49′23″N, 23°58′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Kalettomaan 
Järvinumero:  35.329.1.002
Mittaustietoja
Pinnankorkeus:  99,7 m  
Rantaviiva:  4,19 km  
Pinta-ala:  51,736 ha  
Saaria:  1 
 fiRikalanjärvi 
Rikalanjärvi  on Pirkanmaalla Ruovedellä Muroleen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 52 hehtaaria ja se on 1,3 kilometriä pitkä ja 600 metriä leveä. Järvellä on kartan mukaan yksi saari. Sen rantaviivan pituus on 4,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Rikalanjärven–Jouttenuksen valuma-alueeseen (35.329) se kuuluu. Järven vedenpinnan korkeus on 99,7 metriä mpy.
Risto Hemmi

Risto Hemmi (s. 1956 Kuopio) on suomalainen musiikkiteollisuuden vaikuttaja, Suomen suurimman äänitysstudion Finnvox Studiot Oy:n entinen pikäaikainen toimitusjohtaja ja yksi Finnvoxin nykyisistä omistajista. Hemmi aloitti uransa Finnvox Studioilla vuonna 1979, ja on sittemmin työskennellyt siellä äänittäjänä, miksaajana, studiopäällikkönä ja vuodesta 1993 lähtien toimitusjohtajana. Finnvoxin kaikki yhdeksän studiota ovat Hemmin suunnittelemia.
Hemmin ensimmäinen merkittävää kaupallista suosiota herättänyt työ oli Pelle Miljoona Oy:n Moottoritie on kuuma -albumi (1980). Hemmi on äänittänyt ja miksannut yli 500 albumia, joista useat kymmenet ovat myyneet kultaa tai platinaa. Muun studiotyön lisäksi Hemmi on uransa aikana äänittänyt ja miksannut musiikin noin kolmeenkymmeneen elokuvaan, muun muassa Jalmari Helanderin ohjaamaan ja Samuel L. Jacksonin tähdittämään vuoden 2014 Big Game -elokuvaan.
Hemmi syntyi Kuopiossa ja vietti lapsuutensa Rovaniemellä ja Kemissä. Lukioaikoinaan Kemissä Hemmi soitti kitaraa Fuggin Great -nimisessä yhtyeessä, joka toimi lämmittelybändinä mm. Hurriganes -yhtyeelle ja Rauli Badding Somerjoelle. Hemmi valmistui diplomi-insinööriksi Helsingin Teknillisestä korkeakoulusta, ja vuodesta 2013 lähtien hän on työnsä ohella opettanut musiikkiteknologian maisterivaiheen kursseja Taideyliopiston Sibelius-Akatemiassa.
Tunnustuksia

Vuonna 2013 Hemmille myönnettiin Musiikki & Media -tapahtumassa palkinto elämäntyöstään suomalaiselle musiikkiteollisuudelle.
Vuonna 2015 Hemmi sai musiikintekijöiden etujärjestö Säveltäjät ja Sanoittajat Elvis ry:n Prix Elvis -palkinnon merkittävästä panoksestaan suomalaiselle musiikkialalle.
Aiheesta muualla

Risto Hemmi on äänittänyt suomalaisen kevyen musiikin merkkipaalut
50 vuoden kokemus vie Finnvox-studiot tulevaisuuteen
Safe and Sound

| ”Safe and Sound” Capital Cities |
| --- | --- | --- |

Singlen tiedot
 Albumilta: In a Tidal Wave of Mystery
 Äänitetty : 2010
 Julkaistu: 6. tammikuuta 2011
 Formaatti: Digitaalinen lataus, CD single
 Tekijä(t): Ryan Merchant, Sebu Simonian
 Tuottaja(t): Ryan Merchant, Sebu Simonian
 Tyylilaji: Synthpop, dancepop
 Kesto: 03.13
 Levy-yhtiö: Lazy Hooks, Capitol
Capital Citiesin muut singlet
| ”Beginnings” 2010 | ”Safe and Sound” 2011 | ”Kangaroo Court” 2013 |
Safe and Sound on yhdysvaltalaisen indie pop -duo Capital Citiesin kappale, jonka ovat sekä sanoittaneet että tuottaneet duon jäsenet Ryan Merchant ja Sebu Simonian. Se julkaistiin singlenä 6. tammikuuta 2011 ja ilmestyi ensin heidän ensimmäisellä, Capital Cities-EP:llä sekä myöhemmin yhtyeen debyyttistudioalbumin, In a Tidal Wave of Mysteryn johdantosinglenä. "Safe and Sound" muodostui duon läpimurtohitiksi saavuttaen Yhdysvaltain Billboard Hot 100 -listan sijan kahdeksan sekä kaupallista menestystä monilla muilla alueilla. Kappaleelle tuotettiin yhteensä kolme erilaista musiikkivideota, joista kolmas, Grady Hallin ohjaama Los Angeles Theatreen sijoittuva musiikkivideo oli ehdolla 56. vuosittaisessa Grammy-palkintogaalassa kategoriassa "Paras musiikkivideo".
Käännös suomeksi
Saint-Nolff

| Saint-Nolff |
| --- | --- |
 Saint-Mayeul’n kirkko
 vaakuna
 Saint-Nolff
 Koordinaatit: 47°42′16″N, 2°39′01″W 
Valtio:  Ranska
Alue:  Bretagne
Departementti:  Morbihan
Arrondissementti:  Vannes
Väkiluku:  3 700
 
 Kunnan kotisivut 
Infobox OKVirheellinen NIMI-arvo: 
Saint-Nolff on kunta läntisessä Ranskassa Morbihanin departementissa Bretagnen alueella.  Kunnan alueella on useita kappeleita, joista tunnetuin on vuonna 1493 valmistunut kappeli, Chapelle Sainte-Anne.
Pyhän Annen kappeli
Aiheesta muualla

Kuvia tai muita tiedostoja aiheesta Saint-Nolff Wikimedia Commonsissa
Safari (täsmennyssivu)

Wikisanakirjassa on tähän liittyvä sananselitys: .
Safari voi tarkoittaa ainakin seuraavia:
safari, pitkä luontoretki etenkin Afrikassa
Safari, verkkoselain
Safari, seikkailuelokuva vuodelta 1956
Safari, safariaiheinen teemarata Linnanmäellä 1983–1999
Safari, Suomalaisen rap-artisti Costin EP-levy vuodelta 2021.
Sacramenton kansainvälinen lentoasema

Sacramenton kansainvälisen lentoaseman B-terminaalin alakerros.
Sacramenton kansainvälinen lentoasema on lentoasema, joka sijaitsee Sacramentosta 16 kilometriä luoteeseen. Vuonna 2018 lentoasemalla oli matkustajia 12 050 763.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.sacramento.aero/smf/
Sacramenton kansainvälinen lentoasema (Form 5010 PDF) (englanniksi)
Saint-Nectaire (Puy-de-Dôme)

| Saint-Nectaire |
| --- | --- |
 Yleisnäkymä keskustasta
 vaakuna
 Saint-Nectaire
 Koordinaatit: 45°35′17″N, 2°59′34″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Issoire
Pinta-ala:  
 – Kokonaispinta-ala:  33,3 km²
Väkiluku (2020):  765 
 – Väestötiheys:  23 as./km²
Kunnan numero:  63380
 
 Kunnan kotisivut 
Infobox OKVirheellinen NIMI-arvo: 
Saint-Nectaire on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 36 kilometriä Clermont-Ferrandin kaupungista etelään.
Saint-Nectairen kirkko
Kunta on tullut tunnetuksi samannimisestä Saint-Nectaire -juustostaan. Sen pähkinäinen maku tulee seudulla laiduntavien salers- ja montbéliardes-rotuisten nautojen maidosta.
Saint-Nectaire sijaitsee Puy de Sancyn tulivuoren juurella. Kunnan vanha keskusta Saint-Nectaire le Haut sijaitsee Mont Cornadore -vuoren laella ja on rakennettu Saint-Nectairen kirkon ympärille. Alhaalla laaksossa on 1800-luvulla rakennettu kylpylä, jonka yhteydessä on huviloita ja hotelleja. Saint-Nectairen kirkko on rakennettu 1100-luvulla. Sen rakennettiin Chaise Dieun benediktiinimunkkien johdolla. Ranskan suuren vallankumouksen jälkeen vuonna 1840 se luokiteltiin historialliseksi muistomerkiksi, ja vuonna 1875 arkkitehti Louis-Clémentin Bruyerre kunnosti sen.
Aiheesta muualla

Kuvia tai muita tiedostoja aiheesta Saint-Nectaire (Puy-de-Dôme) Wikimedia Commonsissa
Saint-Nazaire-en-Royans

| Saint-Nazaire-en-Royans |
| --- | --- |
 Saint-Nazaire-en-Royansin akvedukti
 vaakuna
 Saint-Nazaire-en-Royans
 Koordinaatit: 45°03′36″N, 5°14′59″E 
Valtio:  Ranska
Alue:  Auvergne-Rhône-Alpes
Departementti:  Drôme
Arrondissementti:  Valence
Pinta-ala:  
 – Kokonaispinta-ala:  3,5 km²
Väkiluku (2015):  794 
 – Väestötiheys:  224 as./km²
Kunnan numero:  26320
 
 Kunnan kotisivut 
Infobox OKVirheellinen NIMI-arvo: 
Saint-Nazaire-en-Royans on kunta itäisessä Ranskassa Drômen departementissa Auvergne-Rhône-Alpesin alueella. Se sijaitsee noin 35 kilometriä Valencen kaupungista koilliseen Isèrejoen ja sen sivujoen Bournen haarassa.
Kunnan nähtävyyksiä on sen keskustaa halkova akvedukti. Se rakennettiin vuosina 1876 – 1878, ja se on 235 metriä pitkä ja 35 metriä korkea. Akvedukti on osa 118 kilometriä pitkää Canal de la Bournen kanavaverkostoa, jonka avulla kuljetetaan kasteluvettä Valencen tasangolle. Akveduktin juurella on museo, jossa kerrotaan kanavan historiaa. Akveduktin yläosaan pääsee hissillä, josta on näkymät Bournen laaksoon.
Saint-Nazaire-en-Royansista pääsee jokiristeilylle siipiratasaluksella. Risteilyalus pysähtyy Grotte de Thaïs -luolalle, johon on mahdollista käydä tutustumassa.
Akveduktin rakennustyöt käynnissä
Siipiratasalus
Grotte de Thaïs
Aiheesta muualla

Kuvia tai muita tiedostoja aiheesta Saint-Nazaire-en-Royans Wikimedia Commonsissa
Roger Westman

| Roger Westman> Henkilötiedot |
| --- | --- |
Syntynyt: 16. syyskuuta 1939 Jarrow, Englanti
Kuollut: 29. huhtikuuta 2020 (80 vuotta) London, Englanti
Kansalaisuus:  Iso-Britannia
Arkkitehti
Koulutus:  Architectural Association School of Architecture
Merkittävät työt:  Alexandra Theatre
Roger Westman (16. syyskuuta 1939 Jarrow, Englanti – 29. huhtikuuta 2020 London, Englanti) oli brittiläinen arkkitehti. Hänet tunnetaan kestävän arkkitehtuurin työstä.
Roger Westman opiskeli Latymerin yläkoulussa ja opiskeli Lontoossa AA:ssa (Architectural Association School of Architecture).
Westman aloitti uransa sosiaalisissa asunnoissa Lontoossa. Westman oli yksi ensimmäisistä arkkitehdista, joka tunnusti kestävän arkkitehtuurin merkityksen etenkin suurten rakennushankkeiden yhteydessä.
Galleria

Jerma Palace Hotel, Malta.
Central Hill Estate, London.
Myatt's Fields South Estate, London.
Billington Gardens, London.
Cressingham Gardens, London.
Pepys Estate, London.
Alexandra Theatre.
Riipustekatkoyökkönen

| Riipustekatkoyökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Maayökköset Noctuinae
Suku::  Agrotis
Laji::  clavis
Kaksiosainen nimi
 Agrotis clavis  Hüfnagel, 1782 
Katso myös
   Riipustekatkoyökkönen Commonsissa 
Infobox OKNimi-testi OK: 
Riipustekatkoyökkönen (Agrotis clavis) on yleinen keskikesän yöperhonen.
Koko ja ulkonäkö

Etusiipien pohjaväri on punertavanharmaa. Siiven tyvi- ja kärkiosa ovat hieman keskiosaa tummempia ja sisempi poikkiviiru erottuu tummana yleensä vaivatta. Myös siiven etureuna on usein selvästi muuta siipeä tummempi. Yökköskuvioista munuaistäplä, rengastäplä ja keilatäplä erottuvat selvästi niiden selvän mustan reunuksen vuoksi. Munuais- ja rengastäplässä on usein myös tumma keskusalue. Takasiivet ovat tasaisen harmaanruskeat, ja niissä on hieman tummempi reunus. Ruumis on tukeva ja harmaan karvainen. Tuntosarvet ovat sulkamaiset ja kapenevat kärkeä kohti. Siipiväli on 34–41 mm.
Antenneissa ja selässä näkyy selkeä uros
Alapuoli
Edestä
Sivusta
Levinneisyys ja lentoaika

Lentoaika on kesäkuun lopusta heinäkuun lopulle.
Elinympärisö ja elintavat

Riipustekatkoyökkönen viihtyy mm. joutomaa-alueilla. Laji lentää usein valolle.
Ravintokasvi

Toukka elää monilla ruohovartisilla kasveilla.
Aiheesta muualla

Moths and Butterflies of Europe and North Africa (englanniksi)
Vlindernet (hollanniksi)
Saint Vincent ja Grenadiinien alle 20-vuotiaiden jalkapallomaajoukkue

| Saint Vincent ja Grenadiinit |
| --- | --- |
Lempinimi:  Vincy Heat
Liitto:  Saint Vincent ja Grenadiinien jalkapalloliitto
Maanosaliitto:  CONCACAF
Eniten otteluita:  Jolanshoy McDowall (12)
Eniten maaleja:  Cornelius Stewart (10)
Ensimmäinen ottelu
  Suriname 2 – 0  Saint Vincent ja Grenadiinit   (Suriname; 22. marraskuuta 2001) 
Suurin voitto
  Saint Vincent ja Grenadiinit 23 – 1  Brittiläiset Neitsytsaaret   (Grenada; 16. toukokuuta 2008) 
Suurin tappio
  Trinidad ja Tobago 3– 0  Saint Vincent ja Grenadiinit   (Trinidad ja Tobago; 29. lokakuuta 2006) 
Saint Vincent ja Grenadiinien alle 20-vuotiaiden jalkapallomaajoukkue on joukkue, joka edustaa Saint Vincent ja Grenadiineja alle 20-vuotiaiden kansainvälisissä jalkapallo-otteluissa. Joukkue on pelannut otteluita vuodesta 2001 lähtien ja sen suurin voitto on 23 –1 Brittiläisistä Neitsytsaarista vuodelta 2008. Eniten maaleja joukkueessa on tehnyt Cornelius Stewart, joka teki pelaamissaan kymmenessä ottelussa kymmenen maalia.
Roger Young

Roger E. Young (s. 13. toukokuuta 1942) on yhdysvaltalainen elokuva- ja televisio-ohjaaja. Hän sai vuonna 1980 työstään Lou Grant -sarjassa Emmy-palkinnon. Myöhemmin Young on ohjannut muun muassa televisioelokuvan Raamattu: Jeesus (1999).
Aiheesta muualla

Roger Young Internet Movie Databasessa. (englanniksi)
Sacred Heart Township

| Sacred Heart Township |
| --- | --- |
 Sacred Heart Township
 Koordinaatit: 44°44′27″N, 95°17′29″W 
Valtio:  Yhdysvallat
Osavaltio:  Minnesota
Piirikunta:  Renville
Pinta-ala:  
 – Kokonaispinta-ala:  133,4 km²
 – Josta vettä:  0,1 km² 
Väkiluku (2020):  243
 – Väestötiheys:  1,8 as./km²
Infobox OKVirheellinen NIMI-arvo: 
Sacred Heart Township on kunta (township) Yhdysvalloissa Minnesotan osavaltiossa. Sen väkiluku oli 243 vuonna 2020. Kunta sijaitsee Renvillen piirikunnassa. Sacred Heart Township ympäröi Sacred Heartin kaupunkia pohjoisesta, idästä ja etelästä.
Väestö

Vuonna 2020 Sacred Heart Townshipin 243 asukkaasta valkoisia oli 95,5 % ja aasialaisia 0,4 %. Asukkaista 0,4 % kuului johonkin muuhun rotuun ja 3,7 % asukkaista kuului kahteen tai useampaan rotuun. Asukkaista 0,8 % puhui kotonaan jotain muuta kieltä kuin englantia.
RosvoSektori

| RosvoSektori> Tiedot |
| --- | --- |
Toiminnassa:  2011–
Tyylilaji:  rap, hip hop
Kotipaikka:  Helsinki
Laulukieli:  suomen kieli
Jäsenet:  Loka Sakke   Mc Robo   Atte Bravo  
Levy-yhtiö:  Poptori Oy, 2011–2012  
Aiheesta muualla
Kotisivut
Infobox OKNimi-testi OK: 
RosvoSektori on vuonna 2011 perustettu helsinkiläinen hip hop -kokoonpano. RosvoSektori julkaisi ensimmäisen pitkäsoittonsa Janoinen Kirjolohi vuonna 2012  levy-yhtiö Poptorin kautta. Kokoonpano tuli suosituksi Bönthöö-biisillään.
Diskografia > Albumit

Janoinen Kirjolohi (2012)
Diskografia > Singlet

”Organismi” (Mukana Jason B, 2013)
”Pulloshottituoppi” (2013)
”Hippiwolkkari” (2013)
”Kuudesta Kahdeksaan” (2017)
”Tulille” (2017)
”Plaanissa” (2017)
”Duuri” (2017)
”Vaiheilen” (2018)
”Käsi pystyyn” (2019)
”Mitä kuuluu” (2019)
”Landelle” (2019)
Diskografia > Musiikkivideot

Bönthöö (2010)
Sitä ei lasketa (2011)
SkumppaJumppa ( 2011)
Juomalaulu (2011)
Nosta (mukana Sillis, 2011)
Flindaflunssa (mukana Jason B, 2011)
Bönthöö remix (2011)
DIM DAM (2012)
Onnellinen (2012)
Lady (Mukana Danny, 2012)
Organismi (Mukana Jason B, 2013)
Pulloshottituoppi (2013)
Hippiwolkkari (2013)
Kuudesta kahdeksaan (2017)
Plaanissa (2017)
Taittuu (2018)
Sapatti (2018)
Bönthöö (vol 2) (2018)
Aiheesta muualla

RosvoSektori Facebooksissa
Saint Vincent ja Grenadiinien parlamentti

| House of Assembly of Saint Vincent and the Grenadines |
| --- | --- |
 
Tyyppi
Tyyppi:  yksikamarinen
Johto
Puhemies:  Jomo Thomas
Kokoonpano
Edustajia:  15
 
Puolueet:  Hallitus      ULP (8) Oppositio      NDP (7) Muut      Hallitusta tukevat senaattorit (4)       Oppositiota tukevat senaattorit (2)       Puhemies (1)
Vaalit
Viimeisimmät vaalit:  9. joulukuuta 2015
Kotisivut
 http://www.assembly.gov.vc/assembly/
Saint Vincentin ja Grenadiinien parlamentti (eng. House of Assembly) on Saint Vincent ja Grenadiinien lakia säätävä elin. Maassa ei ole paikallishallintoa, vaan kuntatason päätökset tulevat keskushallinnolta.
Parlamentti koostuu 15 vaaleilla valitusta edustajasta sekä kuudesta senaattorista. Lisäksi läsnä ovat myös parlamentin puhemies ja korkeimman oikeuden presidentti, mutta heitä ei lasketa kansanedustajiksi..
Vaaleilla valitut edustajat valitaan yleisillä vaaleilla viiden vuoden välein. Äänioikeus on kaikilla vähintään 18-vuotiailla kansainyhteisön kansalaisilla, jotka ovat asuneet vakituisesti Saint Vincent ja Grenadiineilla vähintään 12 kuukautta.. Viimeisimmät vaalit pidettiin 2015. Ainoat edustajapaikkoja voittaneet puolueet olivat ULP ja NDP..
Senaattorit ja virkamiehet ovat kenraalikuvernöörin nimittämiä.
Parlamentti kokoontuu parlamenttitalossa, joka on aiemmin toiminut oikeustalona.